SAUK Radio | SA-Radio.com
Hy besit verder sy eie bemarkingsmaatskappy, André Schwartz Marketing, wat met groot korporatiewe kliënte werk en is ’n perfeksionis wat ’n sukses maak van alles wat hy aanpak. Daarom is dit ge 160 in hospitaal ná chemiese stof by skool | Maroela Media
Sommige pasiënte is met ‘n lugambulans hospitaal toe geneem. (Skermgreep: Rescue Care)
Paramedici sê bykans 160 pasiënte is Maandag by ŉ hospitaal behandel nadat ŉ onbekende chemiese stof by ŉ skool in Umlazi in Durban gestort is.
Rescue Care-woordvoerder Garrith Jamieson het gesê paramedici het gereageer ná verskeie oproepe om hulp by die skool.
“By hulle aankoms daar was daar chaos. Na bewering het sommige van die leerders met ŉ bal van een of ander aard gespeel. Hulle het dit oopgeskeur en ŉ poeierige stof het uitgekom. Die wind het die stof opgetel en in verskeie klaskamers ingewaai, waar dit verskeie leerders en onderwysers geaffekteer het,” het Jamieson gesê.
Hy het gesê die stad se nooddienste en paramedici van Rescue Care het verdere hulp ingeroep weens die groot getal pasiënte. Die polisie en die metropolisie was ook op die toneel.
“Vier pasiënte, ŉ onderwyser en drie leerders, het kritieke beserings opgedoen en is op die toneel gestabiliseer. Die Lenmed1-lugambulans is ingeroep om te help met die spoedige vervoer na die Lenmed Ethekweni-hospitaal-en-hartsentrum,” het Jamieson gesê.
Nagenoeg 60 leerders het geringe beserings opgedoen en is ook in ŉ hospitaal opgeneem.
Die polisie se springstofeenheid en die speurtak ondersoek die voorval.
Wow! Dit laat mens sprakeloos. Klink soos n fliek. Maar dis eintlik ontstellend, want mens weet ook nie wie hiervoor verantwoordelik is nie. Hoop almal is darem ok.
Die stof is waarskynlik skadeloos, die beserings is veroorsaak deur situasie wat buite beheer geraak het.
Gestort deur wie?
Interresant dat die gifstof in n bal by n skool gevind is
Massa histerie en aansit. As een kind bietjie hoes en proes en sleg voel volg al die ander skapies ook. Daar was geen “gifstof” nie. Die poeier is soortgelyk aan “corn starch” en word gebruik om gimnastiekballe (medisyn balle) swaar te maak.